
Compartimentul Analiză și Elaborare 

Documente Primar și Consiliu Local       
Nr. 3359 din 27.01.2026
RAPORT DE SPECIALITATE

referitor la proiectul de hotărâre de completare a Hotărârii Consiliului Local al comunei Cornetu, județul Ilfov nr. 17/24.03.2025 privind aprobarea Contractului de delegare a gestiunii serviciului de salubrizare în comuna Cornetu, județul Ilfov

I. Prezentul raport de specialitate este întocmit în conformitate cu prevederile O.U.G. nr. 57/2019 privind Codul administrativ, cu modificările și completările ulterioare, respectiv art. 136, alin. (3), lit. a), care stipulează că: 

„(3) Proiectele de hotărâri ale consiliului local însoţite de referatele de aprobare ale acestora şi de alte documente de prezentare şi de motivare se înregistrează şi se transmit de secretarul general al unităţii/subdiviziunii administrativ-teritoriale:

a) compartimentelor de resort din cadrul aparatului de specialitate al primarului în vederea analizării şi întocmirii rapoartelor de specialitate; (…)”.

II. Analizând proiectul de hotărâre depus de către inițiator, precum și referatul de aprobare al acestuia, prin raportare la dispozițiile legale invocate, respectiv legislația specifică, ce include Legea nr. 51/2006 a serviciilor comunitare de utilități publice, republicată, cu modificările şi completările ulterioare, Ordonanța de Urgență nr. 92/2021 privind regimul deșeurilor, cu modificările și completările ulterioare, Legea nr. 101/2006 privind serviciul de salubrizare a localităților, republicată, cu modificările și completările ulterioare etc,
precum și prevederile din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, care, la art. 58 alin. (1) prevede că „După intrarea în vigoare a unui act normativ, pe durata existenţei acestuia pot interveni diferite evenimente legislative, cum sunt: modificarea, completarea, abrogarea, republicarea, suspendarea sau altele asemenea.”, coroborate cu prevederile art. 60, unde stipulează că „Art. 60. - (1) Completarea actului normativ constă în introducerea unor dispoziţii noi, cuprinzând soluţii legislative şi ipoteze suplimentare, exprimate în texte care se adaugă elementelor structurale existente, prin utilizarea unei formule de exprimare, cum ar fi: "După articolul... se introduce un nou articol,......, cu următorul cuprins:".

(2) Dacă actul de completare nu dispune renumerotarea actului completat, structurile, inclusiv articolele sau alineatele nou-introduse, vor dobândi numărul structurilor corespunzătoare celor din textul vechi, după care se introduc, însoţite de un indice cifric, pentru diferenţiere.”, 
considerăm necesar, legal și oportun proiectul de hotărâre  de completare a Hotărârii Consiliului Local al comunei Cornetu, județul Ilfov nr. 17/24.03.2025 privind aprobarea Contractului de delegare a gestiunii serviciului de salubrizare în comuna Cornetu, județul Ilfov inițiat de domnul viceprimar, 

